B：Tiffany今日開始放假嚹。
B: Tiffany gamjyath hoijcir fonggaa laa.
A：係呀？
A: Haih aax?
B：係啊，今日先 / 佢啱啱今日先至考完最後一科。
B: Haih aa, gamjyath sinj / keoiq ngaamjngaamj gamjyath sinjzi haaur yvnx zeoihauh yatj foj.
A：嗯嗯。
A: Mh mh.
B：幾慘啊。佢之前都好似早過我term break𡃉，但係佢哋CU呢…
B: Geir caamr aa. Keoiq zijcinx douj hourciq zour gwo ngoq term break gaa, daanhhaih keoiqdeih CU nej …
A：嗯，係啊，我都知啊。
A: Mh, haih aa, ngoq douj zij aa.
B：係囖，好慘啊。
B: Haih loj, hour caamr aa.
A：我有啲friend都係𡃉。
A: Ngoq yauq dij friend douj haih gaa.
B：佢哋term break之後先至考試喎。
B: Keoiqdeih term break zijhauh sinjzi haaursiq wo.
A：係囖。
A: Haih loj.
B：考到，係喇今日啱啱最尾一日。
B: Haaur dou, haih laaj gamjyath ngaamjngaamj zeoi meij yatj yath.
A：嗯嗯。
A: Mh mh.
B：差唔多聖誕先來考完啊，幾慘啊。
B: Caaj mx doj singdaan sinj laix haaur yvnx aa, geir caamr aa.
A：嗯嗯。
A: Mh mh.
B：佢公 / 今日公司呢開聖誕party啊，佢都唔可以去喎。
B: Keoiq gungj / gamjyath gungjsij nej hoij singdaan party aa, keoiq douj mx horyiq heoi wo.
A：係呀？你哋暑假嗰間公司呀？
A: Haih aax? Neiqdeih svrgaa gor gaanj gungjsij aax?
B：係啊。
B: Haih aa.
A：咁好𠸏。
A: Gam hour ger.
B：係啊，但係佢 / 佢都趕唔切。佢三點鐘先考完。
B: Haih aa, daanhhaih keoiq / keoiq douj gonr mx cit. Keoiq saamj dimr zungj sinj haaur yvnx.
A：噉有冇人去啊，除咗你去啊？
A: Gamr yauq mouq yanx heoi aa, ceoixzor neiq heoi aa?
B：我冇去啊我今日。
B: Ngoq mouq heoi aa ngoq gamjyath.
A：哦！你都冇去呀？
A: Oq! Neiq douj mouq heoi aax?
B：我今日喺你屋企，點會去咗啊？
B: Ngoq gamjyath hair neiq ukjkeir, dimr wuiq heoizor aa?
A：啊，係喎。
A: Aa, haih wo.
B：傻咗啊你？
B: Soxzor aa neiq?
A：你 / 你哋噉你哋冇 / 咪冇人去囖。
A: Neiq / neiqdeih gamr neiqdeih mouq / maih mouq yanx heoi loj.
B：冇啊。我哋幾個part即係暑假做開嗰啲，嗰幾個冇去囖。
B: Mouq aa. Ngoqdeih geir go part zikjhaih svrgaa zouh hoij gor dij, gor geir go mouq heoi loj.
A：哦。
A: Oq.
B：公司有開。
B: Gungjsij yauq hoij.
A：嗯嗯，咁好𠸏。
A: Mh mh, gam hour ger.
B：係啊。
B: Haih aa.
A：嗯嗯。
A: Mh mh.
B：Tiffany佢哋跟住 / 跟住又八號返學同我一樣。
B: Tiffany keoiqdeih ganjzvh / ganjzvh yauh baat houh faanj hokh tungx ngoq yatjyoengh.
A：係呀？
A: Haih aax?
B：係喇。
B: Haih laaj.
A：八號都好過我喇。
A: Baat houh douj hour gwo ngoq laaj.
B：噉又係。
B: Gamr yauh haih.
A：我二號就要返嚹。
A: Ngoq yih houh zauh yiu faanj laa.
B：噉你又誇張啲𠸏。
B: Gamr neiq yauh kwaajzoengj dij ger.
A：係囖。
A: Haih loj.
B：而家先來放假二號就要返，噉咪放得好少？
B: Yixgaaj sinj laix fonggaa yih houh zauh yiu faanj, gamr maih fong dakj hour siur?
A：係喇，一個禮拜咋。
A: Haih laaj, yatj go laiqbaai zaa.
B：邊止啊？
B: Binj zir aa?
A：一個禮拜多一日囖。
A: Yatj go laiqbaai doj yatj yath loj.
B：係呀？嘩！好慘啊！
B: Haih aax? Waa! Hour caamr aa!
A：係啊。
A: Haih aa.
B：嘩！我都成個月喇，真係可憐嚹。
B: Waa! Ngoq douj singx go yvth laaj, zanjhaih horlinx laa.
A：根本都溫唔切𠸏，就算係。
A: Ganjbunr douj wanj mx cit ger, zauhsvn haih.
B：不過你平時有測驗應該有溫開𡃉啲嘢。
B: Batjgwo neiq pingxsix yauq caakjyimh yingjgoij yauq wanj hoij gaa dij yeq.
A：噉又係，有啲會好啲囖，而家主要係溫，誒，Business and HongKong Environment喇，誒，Stat其實都差唔 / 其實基本上Stat係差唔多溫晒，因為佢測兩次驗呢都已經包括晒所有嘞，爭一科 / 爭一課。
A: Gamr yauh haih, yauq dij wuiq hour dij loj, yixgaaj zvryiu haih wanj, eh, Business and HongKong Environment laaj, eh, Stat keixsath douj caajmx / keixsath geijbunrsoengh Stat haih caaj mx doj wanj saai, yanjwaih keoiq caakj loengq ci yimh nej douj yiqgingj baaujkut saai soryauq laak, zaangj yatj foj / zaangj yatj fo.
B：噉掂喇。
B: Gamr dimh laaj.
A：嘩！但係呢，唉，上兩次測Stat真係慘嚹，噉最近嗰次測Stat呢，佢呢半個鐘裏面要我哋做晒十題數，但係根本嗰啲數，係都幾複雜囖。
A: Waa! Daanhhaih nej, aaiq, soengh loengq ci caakj Stat zanjhaih caamr laa, gamr zeoiganh gor ci caakj Stat nej, keoiq nej bun go zungj leoiqminh yiu ngoqdeih zouh saai saph taix sou, daanhhaih ganjbunr gor dij sou, haih douj geir fukjzaaph loj.
B：喀。嘩！十題啊？
B: Haakh. Waa! Saph taix aa?
A：都做 / 做唔晒啊。
A: Douj zouh / zouh mx saai aa.
B：半個鐘咁少。
B: Bun go zungj gam siur.
A：係啊。
A: Haih aa.
B：噉咪三分鐘度做一題。
B: Gamr maih saamj fanjzungj dour zouh yatj taix.
A：係啊，幾咁冇可能啊根本就。
A: Haih aa, geir gam mouq hornangx aa ganjbunr zauh.
B：咁複雜嘅數三分鐘點得啊？
B: Gam fukjzaaph ge sou saamj fanjzungj dimr dakj aa?
A：係冇可能啊。
A: Haih mouq hornangx aa.
B：咪係囖。
B: Maih haih loj.
A：跟住好多人都做唔晒囖所以。
A: Ganjzvh hour doj yanx douj zouh mx saai loj soryiq.
B：有冇人做晒啊？
B: Yauq mouq yanx zouh saai aa?
A：我諗冇乜嘞。
A: Ngoq namr mouq matj laak.
B：係囖，咁勁！
B: Haih loj, gam gingh!
A：冇乜囖。
A: Mouq matj loj.
B：做晒嗰啲好掂喎，我覺得。
B: Zouh saai gor dij hour dimh wo, ngoq gokdakj.
A：但係好難講𠸏，可能有啲真係 / 有啲人會咁勁呢。
A: Daanhhaih hour naanx gongr ger, hornangx yauq dij zanjhaih / yauq dij yanx wuiq gam gingh nej.
A：噉跟住重有，誒，Information system囖，但係其實基本上information system呢係溫返啲theory囖。
A: Gamr ganjzvh zungh yauq, eh, Information system loj, daanhhaih keixsath geijbunrsoengh information system nej haih wanj faanj dij theory loj.
B：嗯。
B: Mh.
A：Practical嗰啲基本上佢都考過嘞。
A: Practical gor dij geijbunrsoengh keoiq douj haaur gwo laak.
B：喂，哩啲科乜嘢來𡃉其實？我成日聽，但係都唔知乜嘢來𠸏哩科嘢。
B: Wai, nij dij foj matjyeq laix gaa keixsath? Ngoq sengxyath tengj, daanhhaih douj mx zij matjyeq laix ger nij foj yeq.
A：Information System咪其實即係讀啲computer嘅嘢啊。
A: Information System maih keixsath zikjhaih dukh dij computer ge yeq aa.
B：嗯。
B: Mh.
A：即係佢係讀…
A: Zikjhaih keoiq haih dukh …
B：computer乜嘢啊？
B: computer matjyeq aa?
A：誒，即係可以話呢，佢其實係利用，誒，computer做成一個information system，噉我哋就去讀哩個information system關於嘅computer嘅嘢囖。即係其實係讀computer囖，可以噉講囖。
A: Eh, zikjhaih horyiq waah nej, keoiq keixsath haih leihyungh, eh, computer zouhsingx yatj go information system, gamr ngoqdeih zauh heoi dukh nij go information system gwaanjyvj ge computer ge yeq loj. Zikjhaih keixsath haih dukh computer loj, horyiq gamr gongr loj.
B：噉programme嗰啲啊。
B: Gamr programme gor dij aa.
A：誒，唔 / 唔係讀programme𠸏，我哋主要係 / 即係譬如，誒，computer點樣form成一個information system啊，裏面有啲即係其實好basic𡃉囖，嗰啲嘢，噉另外就要學啲software點用囖，係囖。
A: Eh, mx / mxhaih dukh programme ger, ngoqdeih zvryiu haih / zikjhaih peiyvx, eh, computer dimryoengr form singx yatj go information system aa, leoiqminh yauq dij zikjhaih keixsath hour basic gaa loj, gor dij yeq, gamr linghngoih zauh yiu hokh dij software dimr yungh loj, haih loj.
B：咦，噉咪幾好幾實用囖。
B: Yir, gamr maih geir hour geir sathyungh loj.
A：誒，幾囖，幾喇，學過Excel囖，同埋Microsoft word六點零囖，係啊。
A: Eh, geir loj, geir laaj, hokh gwo Excel loj, tungxmaaix Microsoft word lukh dimr lengx loj, haih aa.
B：哦。噉咪幾好。
B: Oq. Gamr maih geir hour.
A：係啊，係啊，算幾好喇，幫到做功課囖，哩個測過一次驗，所以practical就都可以話，重有爭少少喇，自己再複下噉囖。
A: Haih aa, haih aa, svn geir hour laaj, bongj dour zouh gungjfo loj, nij go caakj gwo yatj ci yimh, soryiq practical zauh douj horyiq waah, zungh yauq zaangj siursiur laaj, zihgeir zoi fukj haaq gamr loj.
B：咦，Practical即係唔係用電腦（）嗰啲啊。
B: Yir, Practical zikjhaih mxhaih yungh dinhnouq ( ) gor dij aa.
A：係啊，係啊。
A: Haih aa, haih aa.
B：係喇，我放完假都要考喎。
B: Haih laaj, ngoq fong yvnx gaa douj yiu haaur wo.
A：係呀？噉跟住theory就係淨係讀書囖。噉跟住Stat又唔使點溫𡃉嚹，基本上。Account囖，account，唉！不過最衰舊時自己冇讀過account喇，好多嘢都唔識啊而家。
A: Haih aax? Gamr ganjzvh theory zauh haih zinghhaih dukh svj loj. Gamr ganjzvh Stat yauh mxsair dimr wanj gaa laa, geijbunrsoengh. Account loj, account, aaiq! Batjgwo zeoi seoij gauhsix zihgeir mouq dukh gwo account laaj, hour doj yeq douj mx sikj aa yixgaaj.
B：係喇，咪冇咁着數囖。
B: Haih laaj, maih mouq gam zoekhsou loj.
A：係喲。
A: Haih yo.
B：譬如有啲呢，有啲Form five都可能已經考過嗰啲乜嘢LCC啊嗰啲呢。
B: Peiyvx yauq dij nej, yauq dij Form five douj hornangx yiqgingj haaur gwo gor dij matjyeq LCC aa gor dij nej.
A：係啊，係啊。所以佢哋就比較好囖，根本好多時佢哋，即係佢哋就算唔使讀呢，佢哋都pass，因為根本好多譬如做嗰啲worksheet嗰啲嘢呢，係誒，即係佢哋Formfour，Form five都已經做過𡃉嘞，我哋 / 但係我哋重未學過𡃉喎。
A: Haih aa, haih aa. Soryiq keoiqdeih zauh beirgaau hour loj, ganjbunr hourdojsix keoiqdeih, zikjhaih keoiqdeih zauhsvn mxsair dukh nej, keoiqdeih douj pass, yanjwaih ganjbunr hour doj peiyvx zouh gor dij worksheet gor dij yeq nej, haih eh, zikjhaih keoiqdeih Formfour, Form five douj yiqgingj zouh gwo gaa laak, ngoqdeih / daanhhaih ngoqdeih zungh meih hokh gwo gaa wo.
B：噉對於佢哋來講咪好簡單囖。
B: Gamr deoiyvj keoiqdeih laix gongr maih hour gaanrdaanj loj.
A：但係佢又冇教我哋𡃉喎。
A: Daanhhaih keoiq yauh mouq gaau ngoqdeih gaa wo.
B：噉佢可能預咗 / 預咗你哋自己識睇書，同埋已經係應該識囖，係唔係啊哩啲嘢？
B: Gamr keoiq hornangx yvhzor / yvhzor neiqdeih zihgeir sikj tair svj, tungxmaaix yiqgingj haih yingjgoij sikj loj, haih mx haih aa nij dij yeq?
A：我諗係啩。
A: Ngoq namr haih gwaa.
B：嘩！噉咪自己睇囖。
B: Waa! Gamr maih zihgeir tair loj.
A：所以好慘啊，係哩科最慘囖，可能未必咁好哩科，跟住重有一科English，誒，Foundation𠸏，Foundat / ，English Foundation Programme好似叫，嗰科，其實都係同Form seven嗰個English嗰科UE差唔多囖，但係嗰科，係喇，嗰科但係冇乜嘢要讀。
A: Soryiq hour caamr aa, haih nij foj zeoi caamr loj, hornangx meihbitj gam hour nij foj, ganjzvh zungh yauq yatj foj English, eh, Foundation ger, Foundat / , English Foundation Programme hourciq giu, gor foj, keixsath douj haih tungx Form seven gor go English gor foj UE caaj mx doj loj, daanhhaih gor foj, haih laaj, gor foj daanhhaih mouq matjyeq yiu dukh.
B：冇乜嘢讀。
B: Mouq matjyeq dukh.
A：係啊。
A: Haih aa.
B：噉又好難𠸏，有乜嘢讀唧英文真係。
B: Gamr yauh hour naanx ger, yauq matjyeq dukh zekj yingjmanr zanjhaih.
A：係喇，係喇。你考得好就好，唔好就唔好𡃉嚹講真。
A: Haih laaj, haih laaj. Neiq haaur dakj hour zauh hour, mx hour zauh mx hour gaa laa gongrzanj.
B：係喇，靠自己啊又係。
B: Haih laaj, kaau zihgeir aa yauh haih.
A：係喇。
A: Haih laaj.
B：睇多啲報紙囖。
B: Tair doj dij bouzir loj.
A：嗯嗯。
A: Mh mh.
B：咦！啲Newsweek睇咗未啊你？
B: Yir! Dij Newsweek tairzor meih aa neiq?
A：未啊。
A: Meih aa.
B：唉！我都冇睇過。
B: Aaiq! Ngoq douj mouq tair gwo.
A：冇時間啊。
A: Mouq sixgaan aa.
B：ei3我今日重諗住搦多幾本俾你睇𠻹，後尾唔記得咗。
B: ei ngoq gamjyath zungh namr zvh nikj doj geir bunr beir neiq tair timj, hauhmeij mxgeidakjzor.
A：唉！希望遲啲有時間睇返喇，費事嘥咗啲嘢佢。
A: Aaiq! Heijmongh cix dij yauq sixgaan tair faanj laaj, faisih saaijzor dij yeq keoiq.
B：係囖，而家累積喺我屋企。
B: Haih loj, yixgaaj leoihzikj hair ngoq ukjkeir.
A：係喇，我覺得有時睇落去呢，有啲字呢好深呢，查字典又查唔出喎，噉都唔知點解啊有啲。
A: Haih laaj, ngoq gokdakj yauqsix tair lokh heoi nej, yauq dij zih nej hour samj nej, caax zihdinr yauh caax mx ceotj wo, gamr douj mx zij dimrgaair aa yauq dij.
B：吓，咁嚴重係唔係新字來𡃉？
B: Haar, gam yimxzungh haih mx haih sanj zih laix gaa?
A：可能係嚹。
A: Hornangx haih laa.
B：你嗰本字典係唔係舊啊？
B: Neiq gor bunr zihdinr haih mx haih gauh aa?
A：唔係喎。
A: Mxhaih wo.
B：啊，唔係吖，你用Cobuild𡃉喎呵？
B: Aa, mxhaih aaj, neiq yungh Cobuild gaa wo hor?
A：係囖。
A: Haih loj.
B：重新過我嗰本喎Cobuild。
B: Zungh sanj gwo ngoq gor bunr wo Cobuild.
A：係囖。
A: Haih loj.
B：咦！咁奇特𠸏。
B: Yir! Gam keixdakh ger.
A：唔知啊，有時唔係好明，同埋有時又懶查呢。
A: Mx zij aa, yauqsix mxhaih hour mingx, tungxmaaix yauqsix yauh laanq caax nej.
B：唉，噉又係啊真係。
B: Aaiq, gamr yauh haih aa zanjhaih.
A：你 / 你睇落去一篇嘢，你咁多字唔明，你都冇心機讀 / 睇𡃉喇。
A: Neiq / neiq tair lokh heoi yatj pinj yeq, neiq gam doj zih mx mingx, neiq douj mouq samjgeij dukh / tair gaa laaj.
B：都幾係嘢，如果即係睇幾行又要查幾個字噉查法，睇一兩版之後都死咗嚹真係。
B: Douj geir haih yeq, yvxgwor zikjhaih tair geir hongx yauh yiu caax geir go zih gamr caax faat, tair yatj loengq baanr zijhauh douj seirzor laa zanjhaih.
A：係喇，係喇。
A: Haih laaj, haih laaj.
A：係喇，嗯。
A: Haih laaj, mh.
B：Tony佢哋前嗰排啊，參加咗個，誒，歌唱比賽啊。
B: Tony keoiqdeih cinx gor paaix aa, caamjgaajzor go, eh, gojcoeng beircoi aa.
A：學校嗰啲呀？
A: Hokhhaauh gor dij aax?
B：係啊。
B: Haih aa.
A：喀喀，點啊？
A: Haakh haakh, dimr aa?
B：佢分好似係…
B: Keoiq fanj hourciq haih …
A：佢自己一個參加呀？
A: Keoiq zihgeir yatj go caamjgaaj aax?
B：唔係啊。佢哋合唱啊，四個啊。
B: Mxhaih aa. Keoiqdeih haphcoeng aa, sei go aa.
A：邊個啊？
A: Binj go aa?
B：張家碧喇，Francis喇，陳子由同埋佢囖。
B: Zoengj gaajbikj laaj, Francis laaj, canx ziryaux tungxmaaix keoiq loj.
A：吓，咁得意𠸏？
A: Haah, gam dakjyi ger?
B：係啊。
B: Haih aa.
A：喀。
A: Haakh.
B：唱乜嘢啊？唱Stand By Me啊？
B: Coeng matjyeq aa? Coeng Stand By Me aa?
A：係呀？
A: Haih aax?
B：佢哋呢，搞笑到呢就係佢哋好遲先收通知話比賽吖嗎，
B: Keoiqdeih nej, gaaursiu dou nej zauh haih keoiqdeih hour cix sinj sauj tungjzij waah beircoi aaj maa,
A：喀。
A: Haakh.
B：噉跟住佢哋係，但係又冇時間夾喎。
B: Gamr ganjzvh keoiqdeih haih, daanhhaih yauh mouq sixgaan gap wo.
A：喀。
A: Haakh.
B：即係直頭左度右度都夾唔到喎，跟住然之後呢，佢哋係唔知邊個禮拜𡃉禮拜五，喀 / 去比賽嘅。
B: Zikjhaih zikhtauxzor dokh yauh dokh douj gap mx dour wo, ganjzvh yinxzijhauh nej, keoiqdeih haih mx zij binj go laiqbaai gaa laiqbaaingq, haakh / heoi beircoi ge.
A：喀。
A: Haakh.
B：噉就朝頭早夾咗一次囖，跟住呢晏晝就走去比賽嘍喎。
B: Gamr zauh ziujtauxzour gapzor yatj ci loj, ganjzvh nej aanzau zauh zaur heoi beircoi lo wo.
A：喀。
A: Haakh.
B：噉跟住呢佢哋至搞笑就係開咗音樂呢，都未開始唱得嘅時候佢哋已經開始咗啊。
B: Gamr ganjzvh nej keoiqdeih zi gaaursiu zauh haih hoijzor yamjngokh nej, douj meih hoijcir coeng dakj ge sixhauh keoiqdeih yiqgingj hoijcirzor aa.
A：咁搞笑𠸏。
A: Gam gaaursiu ger.
B：好搞笑，又跟住又好似唔係好合拍噉佢四個。
B: Hour gaaursiu, yauh ganjzvh yauh hourciq mxhaih hour haphpaak gamr keoiq sei go.
A：係呀？
A: Haih aax?
B：噉完全覺得係玩嘢，都冇乜希望𡃉嚹今年。
B: Gamr yvnxcvnx gokdakj haih waanr yeq, douj mouq matj heijmongh gaa laa gamjninr.
A：哦。
A: Oq.
B：上年好正嗎，上年阿Eva佢同埋另外一個同學合唱入咗總決賽吖嗎。
B: Soenghninr hour zeng gaaj maa, soenghninr aa Eva keoiq tungxmaaix linghngoih yatj go tungxhokh haphcoeng yaphzor zungrkvtcoi aaj maa.
A：哦。
A: Oq.
B：可以去睇吖嗎我哋。
B: Horyiq heoi tair aaj maa ngoqdeih.
A：哦。
A: Oq.
B：成班人去睇，又送花俾佢噉吖嗎。
B: Singx baanj yanx heoi tair, yauh sung faaj beir keoiq gamr aaj maa.
A：哦。
A: Oq.
B：幾正啊。即係有得去玩下吖嗎。
B: Geir zeng aa. Zikjhaih yauqdakj heoi waanr haaq aaj maa.
A：啊吓。
A: Aahhaar.
B：好似近聖誕噉樣𡃉。
B: Hourciq ganh singdaan gamryoengr gaa.
B：係喇。
B: Haih laaj.
A：嗯嗯。
A: Mh mh.
B：都係聖誕嗰頭嘅時間呢嗎。
B: Douj haih singdaan gor taux ge sixgaan nej gaaj maa.
A：嗯嗯。
A: Mh mh.
B：今年搞到冇得玩𠻹，重諗住有得去CU呢八下，玩下，熱鬧下吖嗎真係。
B: Gamjninr gaaur dou mouqdakj waanr timj, zungh namr zvh yauqdakj heoi CU nej baat haaq, waanr haaq, yithnaauh haaq aaj maa zanjhaih.
A：陳子由而家點啊陳子由？
A: Canx ziryaux yixgaaj dimr aa canx ziryaux?
B：唔知啊我都，不過好似我哋 / 我哋廿五或者廿六號出去玩吖嗎，可能都叫埋佢。
B: Mx zij aa ngoq douj, batjgwo hourciq ngoqdeih / ngoqdeih yaah ngq waakhzer yaah lukh houh ceotj heoi waanr aaj maa, hornangx douj giu maaix keoiq.
A：舊時嗰班同學。
A: Gauhsix gor baanj tungxhokh.
B：唔係啊，誒，我哋幾個喇，Tiffany Eva佢哋喇，Francis喇，同埋叫埋黃秀月啊，黎廣才佢哋囖。
B: Mxhaih aa, eh, ngoqdeih geir go laaj, Tiffany Eva keoiqdeih laaj, Francis laaj, tungxmaaix giu maaix wongx sauyvth aa, laix gwongrcoix keoiqdeih loj.
A：嗯嗯，嗯嗯。
A: Mh mh, mh mh.
B：同埋鴨仔佢哋囖。
B: Tungxmaaix ngaapzair keoiqdeih loj.
A：哦。
A: Oq.
B：係啊，成班囖，何慧琪啊。
B: Haih aa, singx baanj loj, hox waihkeix aa.
A：哦。
A: Oq.
B：我諗都係十個度喇。
B: Ngoq namr douj haih saph go dour laaj.
A：嗯嗯，嗯嗯，
A: Mh mh, mh mh,
B：噉咪噉咪叫埋阿陳…
B: Gamr maih gamr maih giu maaix aa Canr …
A：咦！重有同何慧琪聯絡𡃉咩？
A: Yir! Zungh yauq tungx hox waihkeix lvnxlok gaa mej?
B：我哋間唔中有出來玩嗎。
B: Ngoqdeih gaanmxzungj yauq ceotjlaix waanr gaaj maa.
A：哦。
A: Oq.
B：都係近哩一兩年先至同何慧琪出來玩啫嗎我哋。
B: Douj haih ganh nij yatj loengq ninx sinjzi tungx hox waihkeix ceotjlaix waanr zej maa ngoqdeih.
A：嗯。
A: Mh.
B：因為徐家城又識佢，噉即係我哋成班人一齊玩。
B: Yanjwaih ceoix gaajsingx yauh sikj keoiq, gamr zikjhaih ngoqdeih singx baanj yanx yatjcaix waanr.
A：哦，徐家城都有出來㗎？
A: Oq, ceoix gaajsingx douj yauq ceotjlaix gaax?
B：係啊。
B: Haih aa.
A：哦，係喇，咁得意𠸏你哋𠮨埋𠮨埋㗎？
A: Oq, haih laaj, gam dakjyi ger neiqdeih naai maaix naai maaix gaax?
B：係啊，𠮨埋𠮨埋噉咪成十幾個囖。
B: Haih aa, naai maaix naai maaix gamr maih singx saph geir go loj.
A：係喇。
A: Haih laaj.
B：唔知點解好搞笑我都覺得。
B: Mx zij dimrgaair hour gaaursiu ngoq douj gokdakj.
A：係喇，咁搞笑𠸏。
A: Haih laaj, gam gaaursiu ger.
B：冇𡃉，成日淨係玩UNO，成日都玩UNO玩都怕啊真係。
B: Mouq gaa, sengxyath zinghhaih waanr UNO, sengxyath douj waanr UNO waanr douj paa aa zanjhaih.
A：喺邊度玩啊？
A: Hair binj douh waanr aa?
B：有時會喺文化中心出邊呢嗰啲地下度玩囖。
B: Yauqsix wuiq hair manxfaa zungjsamj ceotjbinh nej gor dij deihhaar douh waanr loj.
A：哦。
A: Oq.
B：有時會喺張家碧屋企囖。
B: Yauqsix wuiq hair zoengj gaajbikj ukjkeir loj.
A：嗯嗯。
A: Mh mh.
B：張家碧佢阿哥今 / 啱啱去旅行啊佢。
B: Zoengj gaajbikj keoiq aagoj gamj / ngaamjngaamj heoi leoiqhangx aa keoiq.
A：又去旅行呀？去邊啊？
A: Yauh heoi leoiqhangx aax? Heoi binj aa?
B：佢廿四號出發啊，去印尼啊。
B: Keoiq yaah sei houh ceotjfaat aa, heoi yanneix aa.
A：吖！
A: Aaj!
B：佢嗰陣時猛咁問我哋印尼好唔好玩𡃉嚹原來 / 跟住佢而家哩個聖誕去。
B: Keoiq gor zanhsix maangq gam manh ngoqdeih yanneix hour mx hourwaanr gaa laa yvnxloix / ganjzvh keoiq yixgaaj nij go singdaan heoi.
A：哦。
A: Oq.
B：佢做IBM嗎，佢嗰陣時。
B: Keoiq zouh IBM gaaj maa, keoiq gor zanhsix.
A：係呀？
A: Haih aax?
B：成日都開OT開 / 做到好夜吖嗎，日日都，後尾儲咗成個月假期啊。
B: Sengxyath douj hoij OT hoij / zouh dou hour yeh aaj maa, yathyath douj, hauhmeij couqzor singx go yvth gaakeix aa.
A：嗯。
A: Mh.
B：跟住然之後佢啱啱九號開始放，放到而家啊。
B: Ganjzvh yinxzijhauh keoiq ngaamjngaamj gaur houh hoijcir fong, fong dou yixgaaj aa.
A：嗯。
A: Mh.
B：跟住然之後去旅行，跟住返工。嘩！幾正啊。
B: Ganjzvh yinxzijhauh heoi leoiqhangx, ganjzvh faanjgungj. Waa! Geir zeng aa.
A：嗯，太好嚹。
A: Mh, taai hour laa.
B：可以放咁多日㗎啝真係，真係發達啊。
B: Horyiq fong gam doj yath gaax wox zanjhaih, zanjhaih faatdaath aa.
A：太好嚹實在，我都好想去旅行。
A: Taai hour laa sathzoih, ngoq douj hour soengr heoi leoiqhangx.
B：嘩！你啱啱去完來咋喎暑假。
B: Waa! Neiq ngaamjngaamj heoi yvnx laix zaa wo svrgaa.
A：唉！但係難忘啊暑假嗰次。
A: Aaiq! Daanhhaih naanxmongx aa svrgaa gor ci.
B：係喇，不過你又搞笑啲，病咗返來。
B: Haih laaj, batjgwo neiq yauh gaaursiu dij, benghzor faanj loix.
A：係喇。
A: Haih laaj.
B：坐白車返來喎呵？
B: Coq baakhcej faanj loix wo hor?
A：係啊。
A: Haih aa.
B：感受如何啊？
B: Gamrsauh yvxhox aa?
A：難忘啊，我 / 我連嗰張呢，嗰張入，誒 / 嗰港口衛生署寫俾我嗰 / 去醫院嗰張紙我都留低咗。
A: Naanxmongx aa, ngoq / ngoq linx gor zoengj nej, gor zoengj yaph, eh / gor gongrhaur Waihsangjcvq ser beir ngoq gor / heoi yijyvnr gor zoengj zir ngoq douj laux daijzor.
B：俾我我都會留低啊。你第一次去旅行 / 第一次搭飛機去旅行搞成噉。
B: Beir ngoq ngoq douj wuiq laux daij aa. Neiq daih yatj ci heoi leoiqhangx / daih yatj ci daap feijgeij heoi leoiqhangx gaaur singx gamr.
A：太難忘嚹實在。係喇。
A: Taai naanxmongx laa sathzoih. Haih laaj.
B：啊，唔係第一次喎第一次…
B: Aa, mxhaih daih yatj ci wo daih yatj ci …
A：第二次囖，但係係第一次自己自付去 / 去旅行嘅。
A: Daih yih ci loj, daanhhaih haih daih yatj ci zihgeir zihfuh heoi / heoi leoiqhangx ge.
B：係囖。
B: Haih loj.
A：自費去旅行嘅。
A: Zihfai heoi leoiqhangx ge.
B：嘩！噉嗰陣時你驚唔驚𡃉？驚唔驚自己係乜嘢事？
B: Waa! Gamr gor zanhsix neiq gengj mx gengj gaa? Gengj mx gengj zihgeir haih matjyeq sih?
A：其實我驚𡃉！
A: Keixsath ngoq gengj gaa!